     วันนี้ขอหลบร้อนมาอู้งานกันที่เดอะมอลล์ท่าพระนะครับ หลังจากเดินเล่นดูนู่น นี่ นั้น จนเหนื่อย ท้องก็เริ่มร้อง เห็นร้านซานตาเฟ่ อยู่ใกล้ที่สุดเลยเดินเข้าไปแบบไม่ต้องคิดเลยครับ
     
     เดินเข้าไปปุ๊บสะดุดตาอย่างแรกเลยคือการตกแต่งร้านทำให้ดูเหมือนอยู่ในยุคคาวบอยของอเมริกา มีโบกี้รถไฟเก๋ไก๋ให้เข้าไปนั่งทานอาหารได้ ร้านเน้นโทนสีน้ำตาลของไม้ ทำให้เสริมบรรยากาศให้ดูสมจริงยิ่งขึ้น 

     วันนี้ก็สั่งหลายอย่างครับแต่จำชื่ออาหารที่สั่งได้ไม่หมด แต่รสมๆแล้วทุกอย่างทั้ง คุณภาพ ความสะอาด และ รสชาติ ถือว่าใช้ได้ครับ 
     แต่ขอติอย่างเดียว คือ พนักงาน ครับ พนักงานสาวๆของซานตาเฟ่สาขานี้ น่าจะเป็นคนอำเภอแม่กลองนะครับ หน้างอ คอหัก เหมือนปลาทูเลยครับ เดินมารับออเดอร์หน้างุ้มมาแต่ไกล ที่สำคัญคือเป็นกันหลายคนเลย ไม่รู้ว่าเป็นโรคติดต่อรึเปล่า เห็นแล้วพาให้เครียดไปด้วยเลยครับ